दरभंगा, अप्रैल १२, २०१८. मैथिली जिन्दाबाद! !
 अखिल भारतीय मिथिला राज्य संघर्ष समिति द्वारा दरभंगा मे विभिन्न ११ सूत्रीय मांग लेल धरना-प्रदर्शन कयल गेल अछि।
 1. मिथिलाक समग्र विकास लेल अविलंब पृथक मिथिला राज्यक गठन हो।
 2. केंद्र और राज्य सरकारक सभ कार्यालय में मैथिली अनुवादक बहाल कयल जाय आ सरकारी ऑफिस पर मिथिलाक्षर में बोर्ड टांगल जाय।
 3. मैथिली में प्राथमिक शिक्षा अनिवार्य कयल जाय। 4. मिथिलाक सभ रेलवे टीसन सरकारी ऑफिस पर मिथिलाक्षर में बोर्ड टांगल जाय आ मैथिली में उद्घोषणा कयल जाय।
 5. दरभंगा में हाईकोर्ट बेंच स्थापित कयल जाय। 6. बाढ़ आ रौदीक स्थाई निदान हो।
 7. बन्न चीनी मिल, जूट मिल ,कागत मिल आदिकेँ चालू करबाक संग नव उद्योगक स्थापना क रोजगारक अवसर ठाढ कयल जाय।
 8. मिथिलाकेँ शिक्षाक केंद्र बना छात्र के पलायन रोकल जाय।
 9. आकाशवाणी दरभंगासँ समस्त प्रसारण मैथिली में हो ।
 10. मिथिला क्षेत्र में दूरदर्शन प्रसारण लेल केंद्रक स्थापना कयल जाय।
 11. आकाशवाणी दरभंगा में समाचार एकांश स्थापित क प्रादेशिक समाचारक संग मैथिली में समाचारक प्रसारण सुनिश्चित कयल जाय। 